L 332/20 Jurnalul Oficial al Uniunii Europene 10.12.2008 DECIZIA COMISIEI din 30 octombrie 2008 de stabilire, în temeiul Directivei 2000/60/CE a Parlamentului European și a Consiliului, a valorilor pentru clasificările sistemelor de monitorizare ale statelor membre ca rezultat al exercițiului de intercalibrare [notificată cu numărul C(2008) 6016] (Text cu relevanță pentru SEE) (2008/915/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Directiva 2000/60/CE a Parlamentului European şi a Consiliului din 23 octombrie 2000 de stabilire a unui cadru de politică comunitară în domeniul apei (!), în special secţiunea 1.4.1 punctul (ix) din anexa V, întrucât: (1) Articolul 4 alineatul (1) litera (a) punctul (i) din Directiva 2000/60/CE obligă statele membre să protejeze, să îmbunătățească și să refacă toate corpurile de apă de suprafață cu scopul de a obţine o stare bună a apelor de suprafață în termen de cel mult cincisprezece ani de la data intrării în vigoare a directivei, sub rezerva anumitor excepții, în conformitate cu dispozițiile prevăzute în anexa V la directiva în cauză. Articolul 4 alineatul (1) litera (a) punctul (iiij) din Directiva 2000/60/CE obligă statele membre să protejeze și să îmbunătățească toate corpurile de apă artificiale și corpurile de apă puternic modificate, cu scopul de a obţine un potențial ecologic bun şi o stare chimică bună pentru apele de suprafață în termen de cel mult cincisprezece ani de la data intrării în vigoare a directivei, sub rezerva anumitor excepții, în conformitate cu dispozițiile prevăzute în anexa V. În conformitate cu secțiunea 1.4.1 punctul (i) din anexa V la Directiva 2000/ 60/CE, trimiterile la starea ecologică trebuie interpretate ca trimiteri la potențialul ecologic în ceea ce priveşte corpurile de apă artificiale sau puternic modificate. Secțiunea 1.4.1 din anexa V la Directiva 2000/60/CE stabileşte o procedură în scopul asigurării comparabilității rezultatelor monitorizării biologice între statele membre, acestea constituind un element central al clasificării stării ecologice. Acest lucru necesită ca rezultatele sistemelor de monitorizare şi de clasificare ale statelor membre să fie comparate prin intermediul unei rețele de intercalibrare, compusă din situri de control în fiecare stat membru şi în fiecare ecoregiune din Comunitate. Directiva obligă statele membre să colecteze, după caz, informațiile necesare pentru siturile incluse în rețeaua de intercalibrare pentru a permite evaluarea coerenței sistemului național de clasifi- care cu definițiile normative ale secţiunii 1.2 din anexa V la Directiva 2000/60/CE și a comparabilității sistemelor de clasificare între statele membre. () JOL 327, 22.12.2000, p. 1. Decizia 2005/646/CE a Comisiei din 17 august 2005 privind stabilirea unui registru de situri pentru a forma rețeaua de intercalibrare în conformitate cu Directiva 2000/ 60/CE a Parlamentului European și a Consiliului (?) a stabilit registrul siturilor care urmau să formeze rețeaua de intercalibrare menționată în secțiunea 1.4.1 punctul (vii) din anexa V la Directiva 2000/60/CE. Pentru a putea realiza exercițiul de intercalibrare, statele membre sunt organizate în grupuri de intercalibrare geografică cuprinzând statele membre care au în comun anumite tipuri de corpuri de ape de suprafaţă, definite în secțiunea 2 din anexa la Decizia 2005/646/CE. Acest lucru a permis fiecărui grup să compare rezultatele sale şi să realizeze exercițiul de intercalibrare în rândul membrilor săi. Exerciţiul de intercalibrare se realizează la nivelul elemen- telor biologice, comparând rezultatele clasificării sistemelor naţionale de monitorizare pentru fiecare element biologic și pentru fiecare tip de corp de ape de suprafață comun statelor membre din acelaşi grup de intercalibrare geo- grafică și evaluând coerenţa rezultatelor cu definițiile normative menționate anterior. „Raportul tehnic privind exercițiul de intercalibrare din Directiva cadru privind apa” descrie în detaliu modul de realizare a exercițiului de intercalibrare pentru categoriile de ape şi elementele calitative biologice incluse în anexa la prezenta decizie. Comisia a facilitat exercițiul de intercalibrare prin interme- diul Institutului pentru Mediu şi Durabilitate al Centrului Comun de Cercetare din Ispra (ltalia) care a coordonat lucrările tehnice. Exerciţiul de intercalibrare reprezintă o sarcină ştiințifică și tehnică complexă. Grupurile de intercalibrare geografică au utilizat opţiuni metodologice diferite pentru a realiza exercițiul în funcție de disponibilitatea datelor de monito- rizare pentru diversele elemente calitative biologice și de stadiul de dezvoltare al sistemelor naţionale de monitori- zare şi clasificare. Pentru a spori soliditatea statistică a rezultatelor, majoritatea metodologiilor utilizate de grupu- () JOL243, 19.9.2005, p. 1.